paragraph_text: Andromeda Tonks (rođena Black) (o. 1953.) imaginarni je lik iz serije romana o Harryju Potteru. Majka je Nymphadore Tonks i supruga čarobnjaka rođnog u bezjačkoj obitelji Teda Tonksa. Čistokrvna je vještica, kćer Cygnusa i Druelle Black (r. Rosier) i sestra Bellatrix Lestrange i Narcisse Malfoy. Njezino je ime spaljeno na tapiseriji na Grimmauldovom trgu br. 12 koja pokazuje obiteljsko stablo Blackovih zato što se udala za Teda Tonksa, čarobnjaka bezjačkog porijekla. Walburga i Orion Black njezini su teta i tetak s majčine strane, a Sirius i Regulus Black njezini su bratići. Sirius nikad nije upoznao njezinu obitelj (nakon braka) zbog boravka u zatvoru Azkaban.